CELEX: C2005/019/55
Language: el
Date: 2005-01-22 00:00:00
Title: Υπόθεση T-351/04: Προσφυγή της Bitburger Brauerei Th. Simon GmbH κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), η οποία ασκήθηκε στις 24 Αυγούστου 2004

22.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/25
            
         Προσφυγή της Bitburger Brauerei Th. Simon GmbH κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), η οποία ασκήθηκε στις 24 Αυγούστου 2004
   (Υπόθεση T-351/04)
   (2005/C 19/55)
   Γλώσσα στην οποία έχει συνταχθεί η προσφυγή: η γερμανική
   Η Bitburger Brauerei Th. Simon GmbH, Bitburg (Γερμανία), άσκησε προσφυγή, στις 24 Αυγούστου 2004, κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) ενώπιον του Πρωτοδικείου των Ευρωπαϊκών Κοινοτήτων.
   Πληρεξούσια της προσφεύγουσας ήταν η Michaela Huth-Dierig, Rechtsanwältin. Ο έτερος διάδικος ενώπιον του τμήματος προσφυγών ήταν η Anheuser-Busch, Inc., Saint Louis (Ηνωμένες Πολιτείες).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 22ας Ιουνίου 2004 επί της υποθέσεως R 447/2002-2·
            
         
               —
            
            
               να καταδικάσει το καθού στα δικαστικά έξοδα.
            
         Λόγοι ακυρώσεως και κύρια επιχειρήματα:
   
               Αιτούσα την καταχώριση κοινοτικού σήματος:
            
            
               Η Anheuser-Busch, Inc.
            
         
               Κοινοτικό σήμα προς καταχώριση:
            
            
               Το εικονιστικό σήμα «American Bud» για προϊόντα των κλάσεων 16, 25 και 32 (μεταξύ άλλων χαρτί, είδη ενδύσεως, ζύθος, ζύθοι τύπου «ale» και «porter», οινοπνευματώδη και μη οινοπνευματώδη ποτά παρασκευαζόμενα από επεξεργασία βύνης δημητριακών) — Αίτηση καταχωρίσεως υπ' αριθ. 398 966
            
         
               Δικαιούχος του κατά τη διαδικασία ανακοπής αντιταχθέντος σήματος ή διακριτικού γνωρίσματος:
            
            
               Η προσφεύγουσα
            
         
               Αντιταχθέν δικαίωμα επί σήματος ή διακριτικού γνωρίσματος:
            
            
               Τα γερμανικά λεκτικά και εικονιστικά σήματα «Bit», «BIT» και «Bitte ein Bit» για προϊόντα και υπηρεσίες των κλάσεων 16, 18, 20, 21, 24, 25, 28, 32, 34 και 42 (μεταξύ άλλων, ζύθος και μη οινοπνευματώδη ποτά)
            
         
               Απόφαση του τμήματος ανακοπών:
            
            
               Απόρριψη της ανακοπής
            
         
               Απόφαση του τμήματος προσφυγών:
            
            
               Απόρριψη της προσφυγής της προσφεύγουσας
            
         
               Λόγοι ακυρώσεως προβαλλόμενοι με την παρούσα προσφυγή:
            
            
               
                           —
                        
                        
                           Ουσιώδης ηχητική ομοιότητα μεταξύ των σημάτων.
                        
                     
                           —
                        
                        
                           Κακή εφαρμογή του άρθρου 8, παράγραφος 1, στοιχείο β', του κανονισμού (ΕΚ) 40/94.
                        
                     
                           —
                        
                        
                           Η ευρύτερη προστασία, δυνάμει του άρθρου 8, παράγραφος 5, του κανονισμού, της οποίας απολαύουν τα προγενέστερα σήματα BIT.